Source: http://www.stat.fi/til/mmtal/2011/mmtal_2011_2013-04-11_kat_001_fi.html
Timestamp: 2019-10-15 21:18:12+00:00
Document Index: 9273105

Matched Legal Cases: ['kko ', 'kko ', 'kko ', 'kko ', 'kko ', 'kko ']

Etusivu > Tilastot > Maa-, metsä- ja kalatalous > Maa- ja metsätalousyritysten taloustilasto > 2011 > 1. Maatilayritysten verotilinpäätöksiin perustuvat tulokset
Luvun tiedot perustuvat maatalousyrittäjien 2 -verolomakkeilta saataviin tietoihin, jotka on yhdistetty Maa- ja metsätalousministeriön ylläpitämän maaseutuelinkeinorekisterin tietoihin. Tietoja on täydennetty Tilastokeskuksen omalla noin 8 700 maatilayrittäjälle lähetetyllä tilastokyselyllä. Tiedot on esitetty aikasarjana vuosilta 2004–2011. Lukuun liittyvät tietokantataulut on nimetty siten, että taulukon otsikko alkaa sanalla 'Maatilayritys'. Tietokantatauluissa on kuvattu pääasiassa aktiivisten maatilayritysten tuloja, menoja, varoja ja velkoja. Aktiivitiloilla tarkoitetaan sellaisia maatilayrityksiä, jotka ovat maatilatalouden tuloverolain (MVL) alaisia ja harjoittavat maataloutta maatilarekisteriin kuuluvalla maatilalla. Jossain tapauksessa yhdellä maatilarekisterin tilalla voi toimia useampiakin maatalouden verovelvollisia - esimerkiksi vanha ja nuori isäntä voivat muutaman vuoden ajan olla molemmat erikseen maatalouden verovelvollisia saman maatilan tuloista. Näissä tapauksissa aktiiviseksi yrittäjäksi valittiin liikevaihdoltaan suurempi verovelvollinen, kun taas liikevaihdoltaan pienempi MVL-verovelvollinen katsottiin passiiviseksi yrittäjäksi. Kyseisiltä passiivisilta velvollisilta vaaditaan, että heillä on verotietojen perusteella oltava maatilalla jotain muutakin taloudellista toimintaa, kuin pelkkää peltomaan omistusta: esimerkiksi maatalouden tuloja tai menoja, tappiota tai maatalouden velkojen korkoja.
Samoin kuin tilalla voi toimia erikseen useita verovelvollisia yrittäjiä, niin yksi yrittäjä voi harjoittaa maataloutta useammalla maatilalla. Tuotantoa harjoitetaan myös enenevässä määrin vuokratuilla pelloilla - jopa kokonaisia maatiloja vuokrataan. Maatilalla harjoitettavasta tuotannosta on aina taloudellisessa vastuussa maatilan viljelyoikeutta hallinnoiva oikeushenkilö tai oikeudellinen yksikkö, joka maatalouden kyseessä ollessa on useimmiten luonnollinen henkilö. Muuhun yritystoimintaan verrattuna maatila voidaan käsittää yrityksen toimipaikaksi, josta taloudellisessa vastuussa on joko tilan vuokrannut tai sen omistava oikeushenkilö. Näin yrittäjä ja toimipaikka yhdessä muodostavat yrityksen. Koska yritys vastaa useinmiten yhden maatilan tuotannosta, voidaan tilastossa satunnaisesti puhua myös 'maatilojen tuloksista'. Maatilan käyttö taloudellisten tilastojen perusyksikkönä on kuitenkin hämärtynyt jatkuvasti 1960-luvun lopulta, jolloin maataloudessa siirryttiin maatilojen pinta-alaan perustuvasta verotuksesta todellisten tulojen ja menojen erotuksen verottamiseen. Voidaan toki puhua myös tuloista maatilayrittäjää kohti, mutta koska usein yrittäjäpuolisot omistavat ja työskentelevät yhdessä maatilalla, niin on kuvaavampaa käyttää termiä 'maatilayritys' puhuttaessa maatilalla tuotetusta taloudellisesta tuloksesta.
Sivuansiotalous mutkistaa maatalouden tulosten tulkintaa. Esimerkiksi maatalousyrittäjät harjoittavat usein sivuansionaan koneyrittämistä. Mikäli sivuansiot voidaan katsoa laajuudeltaan ja luonteeltaan maatalouden vähäisiksi, niin niistä saatuja tuloja voidaan verottaa yhdessä muiden maatalouden tulojen kanssa. Muutoin sivuansioita varten pitää muodostaa erillinen liikkeyritys. 'Puhdasta' maataloutta harjoitetaan enenevässä määrin myös elinkeinoverolain piiriin kuuluvissa yrityksissä. Nämä EVL-verolain piiriin kuuluvat yritykset jäävät ainakin toistaiseksi tämän tilaston ulottumattomiin.
Maatilatalouden verovelvollisten lukumäärä on Suomessa huomattavasti suurempi kuin maatilarekisterin aktiivitilojen lukumäärä antaisi olettaa. Vuonna 2011 aktiivisia ja passiivisia MVL verovelvollisia oli kaikkiaan 133 418 yksikköä. Näistä 58 911 verovelvollisen tiedot pystyttiin yhdistämään Maa- ja metsätalousministeriön tietopalvelukeskuksen ylläpitämän maatilarekisterin tietoihin. Maatilarekisteriin kuului vuonna 2011 kaikkiaan 61 584 maatilaa. Siten erotukseksi jäävien noin 2673 aktiivitilan tuloja ei verotettu MVL:n mukaan, koska tilat olivat joko ns. harrastetiloja tai tilat olivat yhtiömuotoisia, jolloin niitä verotettiin elinkeinoverolain mukaan. Toisaalta osaa verotiedoista ei onnistuttu yhdistämään maatilarekisterin tietoihin johtuen siitä, että yrittäjätunnukset poikkesivat eri rekistereissä. Muutamassa tapauksessa yksi verovelvollinen oli vastuussa kahden maatilan tuloista.
Vuonna 2011 MVL:n alaiset maatalouden myyntitulot olivat 2 818 miljoonaa euroa. Myyntitulot kohosivat edellisvuodesta peräti 300 miljoonaa euroa. Kotieläinten ja kotieläintuotteiden osuus maatalouden myyntituloista oli noin 60 prosenttia ja kasvinviljelytuotteiden osuus noin 25 prosenttia. Vuodesta 2004 kasvinviljelytuotteiden osuus myyntituloista on kohonnut noin neljä prosenttia, kun taas kotieläintuotannon suhteellinen osuus on alentunut noin viisi prosenttia. MVL 2–verolomakkeilla ilmoittettujen maataloustukien kokonaismäärä oli 1 824 miljoonaa euroa. Maatalouden kokonaistulot olivat 4 969 miljoonaa euroa (4 672 m€ 2010).
Maatalousverotuksessa vähennyskelpoisten menojen yhteismäärä oli 3 715 miljoonaa euroa. Menot kohosivat siten edellisvuoden 3 448 miljoonasta eurosta liki saman verran kuin tulot kasvoivat, eli 267 miljoonaa euroa. Maatalouden verolomakkeella menot on eritelty lähinnä menojen alv-kannan mukaan. Menoista noin puolet muodostuu 23 prosentin alv-kantaan kuuluvista menoista. Poistot, 0 prosentin alvkantaan kuuluvat menot, sekä yhdistettyyn 9:n ja 13 prosentin alv-kantaan kuuluvat menoerät muodostavat kukin erikseen noin 13–16 prosentin osuuden kokonaismenoista. Loppuosa menoista koostuu maatalouden palkkamenoista, sekä tasausvarauksesta. Menojen ja tulojen erotuksesta käytetään termiä voitto. Kun voittoon lisätään korjauserät (esimerkiksi maatalouden menoissa vähennetyt yksityistalouden menot ja alkutuottajien alv-huojennus, energiatuotteiden valmisteverojen palautus, sekä vähennetään mm. yksityisauton maatalouskäyttö ja osinkojen verovapaa osa) sekä maatalouden korkomenot, niin saadaan maatalouden tulos. Kaikkien maatalouden verovelvollisten yhteenlaskettu maatalouden tulos oli 1 169 miljoonaa euroa. Kokonaistulos kohosi edellisestä vuodesta 32 miljoonaa euroa. Kokonaistulos ei kuitenkaan ole juurikaan muuttunut kahdeksan vuoden aikana, esimerkiksi vuonna 2004 tulos oli 1 144 miljoonaa euroa.
Maatalousomaisuuden verotusarvo ilman maatilaan kuuluvia etuuksia oli 5 245 miljoonaa euroa (5 094 m€ 2010). Velkojen määrä oli 3 510 miljoonaa euroa (3 417 m€ 2010), joten maatalouden nettovarallisuuden kokonaisarvo ilman verotuksessa sovellettua palkkamenokorjausta vuonna 2011 oli 1 735 miljoonaa euroa. Maatalouskone- ja kalusto-omaisuuden osuus varoista oli noin 37 prosenttia, tuotantorakennusten osuus noin 23 prosenttia ja maatalousmaan verotusarvo noin 20 prosenttia.
Passiivitilojen osuus maatalouden kokonaisvarallisuudesta oli reilut 10 prosenttia. Kyseisten tilojen varallisuudesta yli puolet oli maatalousmaata.
Taulukko 1. Maatalouden veronalaiset tulot, menot, varat ja velat yhteensä vuosina 2004, 2010 ja 2011
Maatalouden kokonaistulot olivat maakunnittain tarkastellen korkeimmat Varsinais-Suomessa. Maatalouden tulos oli kuitenkin suurempi sekä Etelä-Pohjanmaalla että Pohjois-Pohjanmaalla. Maatalouden kokonaistulojen perusteella Salo oli vuonna 2011 Suomen maatalousvaltaisin kunta. Kuntien välisessä vertailussa Salo oli ykkössijalla sekä tulojen että tuloksen perusteella mitattuna. Ahvenanmaan yhteenlasketut maatalouden kokonaistulot ylittyivät mantereella 18 kunnassa.
Taulukko 2. Maakunnat ja kunnat alueen maatalouden kokonaistulojen mukaisessa suuruusjärjestyksessä vuonna 2011
Koko maa - Hela landet 58 911 4 682 1 027 79 470 17 436
Manner-Suomi - Fasta Finland 58 401 4 641 1 018 79 465 17 438
Varsinais-Suomen maakunta - Egentliga Finlands landskap 6 235 594 111 95 199 17 825
Etelä-Pohjanmaan maakunta - Södra Österbottens landskap 6 657 542 119 81 354 17 897
Pohjois-Pohjanmaan maakunta - Norra Österbottens landskap 5 002 474 119 94 782 23 724
Pohjois-Savon maakunta - Norra Savolax landskap 4 188 387 86 92 346 20 607
Satakunnan maakunta - Satakunta landskap 3 777 309 58 81 767 15 396
Pirkanmaan maakunta - Birkalands landskap 4 409 292 61 66 210 13 855
Pohjanmaan maakunta - Österbottens landskap 4 004 288 68 72 046 16 963
Uudenmaan maakunta - Nylands landskap 3 623 268 53 73 923 14 519
Pohjois-Karjalan maakunta - Norra Karelens landskap 2 455 195 47 79 521 19 041
Kanta-Hämeen maakunta - Egentliga Tavastlands landskap 2 334 190 43 81 492 18 210
Keski-Suomen maakunta - Mellersta Finlands landskap 3 156 184 40 58 284 12 626
Etelä-Savon maakunta - Södra Savolax landskap 2 851 180 35 63 249 12 379
Keski-Pohjanmaan maakunta - Mellersta Österbottens landskap 1 402 159 45 113 259 31 926
Päijät-Hämeen maakunta - Päijänne-Tavastlands landskap 1 878 152 31 80 805 16 537
Kymenlaakson maakunta - Kymmenedalens landskap 2 186 139 35 63 424 16 077
Lapin maakunta - Lapplands landskap 1 610 114 25 70 992 15 705
Etelä-Karjalan maakunta - Södra Karelens landskap 1 651 99 24 60 021 14 694
Salo 1 112 97 19 87 677 16 843
Loimaa 726 78 16 106 997 22 661
Kainuun maakunta - Kajanalands landskap 983 76 19 76 836 18 824
Kouvola 1 128 75 19 66 435 16 653
Seinäjoki 813 72 14 88 678 17 571
Kauhava 995 71 16 71 237 16 089
Kiuruvesi 446 59 11 132 932 24 694
Ilmajoki 428 54 11 125 830 25 846
Hämeenlinna - Tavastehus 627 52 12 83 462 18 556
Somero 520 52 11 99 898 21 274
Kokkola - Karleby 493 52 15 105 222 30 909
Huittinen 411 51 8 123 958 20 531
Kalajoki 370 50 11 133 889 29 547
Sastamala 711 47 10 66 044 13 825
Jalasjärvi 441 46 10 103 838 23 247
Nivala 384 45 11 117 100 29 789
Kauhajoki 527 44 9 83 755 16 643
Pöytyä 452 43 8 94 400 17 199
Kurikka 476 42 9 87 555 19 677
Ahvenanmaa - Åland 510 41 9 80 019 17 227
Tilastossa esitettyjä alueittaisia taulukoita on laadittu kunnittain, maakunnittain ja EU-tukialuejaon mukaan luokiteltuna. Aiempien vuosien tulokset on laskettu vastaamaan vuoden 2011 aluejakoa. Maakunnan ja EU-tukialueen mukaan esitetyt tietokantataulukot on laadittu pääsääntöisesti vähintään kahdessa ulottuvuudessa, esimerkiksi maakunnan ja tuotantosuunnan mukaan. Otokseen perustuvat tiedot on merkitty * -merkillä tietokantatauluissa. Otostiloilta saatuja tietoja ei ole julkaistu kuntatasolla. Siten esimerkiksi tietoja pellon vuokrahinnoista ei julkaista kunnittain.
Tukialueiden välillä keskimääräinen tulos vaihtelee noin 16 200–20 900 euron välillä, lukuun ottamatta pohjoisinta C4–tukialuetta. Maakuntien välisessä vertailussa ns. maitosuomi erottuu muusta suomesta korkeamman tilakohtaisen tuloksen perusteella. Keski-Pohjanmaalla maatalouden tulos oli korkein, 31 900 euroa. Seuraavaksi korkein tulos oli Pohjois-Pohjanmaalla, 23 700 euroa. Kyseisistä maakunnista Keski-Pohjanmaa sijoittuu kokonaan ja Pohjois-Pohjanmaakin suurimmalta osin tukialueelle C2, mikä näkyy kyseisen tukialueen muita korkeampana tuloksena.
Taulukko 3. Maatilayritysten lukumäärä, maatalouden tulos ja tuloksen suhteellinen muutos vuosina 2004, 2010 ja 2011
Tuloksen muutos % vv 2004–2011 17 18 19 18 18 12 4 –3
Vuonna 2011 tilaston 59 914 aktiivisesta maatilayrityksestä luonnollisten henkilöiden omistuksessa oli 52 354 yritystä, verotusyhtymien omistuksessa 4 446 yritystä ja kuolinpesien omistuksessa 2 111 yritystä. Verotusyhtyminä toimivien yritysten lukumäärä on lisääntynyt 14 prosenttia vuodesta 2004 vuoteen 2011. Vastaavasti kuolinpesien määrä on laskenut samalla ajanjaksolla 31 prosenttia. Verotusyhtymien tulos kohosi vuodesta 2004 vuoteen 2011 noin 24 prosenttia. Luonnollisten henkilöiden omistamien maatilayritysten tulos kohosi 15 prosenttia vuodesta 2004 ja verotusyhtymissä 24 prosenttia, kun taas kuolinpesien hallussa olevien maatilayritysten tulos aleni hieman vastaavalla ajanjaksolla.
Taulukko 4. Maatilayritysten lukumäärä, maatalouden tulos ja tuloksen suhteellinen muutos vuosina 2004, 2010 ja 2011 juridisen muodon mukaan ryhmiteltynä
Tilalukumääräm muutos % vv 2004–2011 -14 -15 14 -31
Tuloksen muutos % vv 2004–2011 17 15 24 -2
Ikäryhmittäinen tarkastelu on esitetty luvussa kaksi. Henkilöveroaineiston pohjalta laadittu ikäryhmittäinen tarkastelu voidaan tehdä myös pidemmälle ajanjaksolle, kuin MVL-aineiston pohjalta on mahdollista tehdä. Tietokantatauluissa on toki maatilayrityksiä koskevat, viljelijän iän mukaan lasketut taulukot.
Maatilan tuotantosuuntana käytetään maatilarekisteriin merkittyä tuotantosuuntaa. Tilaston perusjoukkoon kuuluvien maatilayritysten lukumäärä on laskenut vuodesta 2004 vuoteen 2011 noin 14 prosenttia. Lypsykarjatilojen määrä on alentunut 39 prosenttia ja sikatilojen määrä 45 prosenttia. Lammastiloja lukuun ottamatta kotieläituotantoon erikoistuneilla tiloilla tulos oli selvästi korkeampi kuin kasvituotanoon erikoistuneilla tiloilla. Lypsykarja-, siipikarja- ja sikatiloilla tulos oli vuonna 2011 hieman yli 40 000 euroa, kun viljatiloilla ja muilla kasvintuotantotiloilla tulos jäi vajaaseen 10 000 euroon. Tulos kasvoi vuodesta 2004 vuoteen 2011 suhteellisesti eniten lypsykarja- ja sikatiloilla. Alla olevassa taulukossa on maatalouden tuloksen lisäksi esitetty lannoite, poltto- ja voiteluaineiden, sekä rehukustannusten kehitys tuotantosuunnittain. Kyseiset kustannuserät on laskettu otosaineistosta, joten niihin sisältyy otostutkimukseen tyypillisesti kuuluva virhemarginaali. Taulukosta voidaan nähdä, että esimerkiksi sikataloutta harjoittavien tilojen keskimääräiset lannoitemenot kohosivat lähes nelinkertaisiksi kyseisellä ajanjaksolla. Tämä selittyy osin tilalukumäärän laskulla ja tilakoon kasvulla. Tilaston liitteenä olevissa tila- ja tuotantopaneelitaulukoissa lopettaneiden tilojen vaikutukset on eliminoitu tuloksista, joten ne antavat rehellisemmän kuvan kyseisten menojen osuudesta ja kehityksestä. Tilojen kasvu toki lisää panosten käyttömääriä, joten panosten yksikköhinnan kohoaminen ei yksin selitä tilojen ostomenojen kasvua. Esimerkiksi tuotantopaneeliin kuuluvilla sikatiloilla lihasikojen lukumäärä on kasvanut vv. 2004–2011 noin 23 prosenttia ja pinta-ala 27 prosenttia, mutta lannoitekustannukset ovat kohonneet peräti 150 prosenttia.
Taulukko 5. Maatilayritysten lukumäärä, lannoite- ja rehumenot sekä tulos maataloudesta tuotantosuunnittain vuosina 2004, 2010 ja 2011
Muutos % vv 2004-2011 -14 -39 -19 -45 -33 -5 -7 11 47
Muutos % vv 2004-2011 98 153 136 290 74 -3 98 35 -37
Muutos % vv 2004-2011 114 161 179 169 105 102 114 86 -10
Muutos % vv 2004-2011 35 79 54 106 81 57 109 8 -66
Muutos % vv 2004-2011 17 48 43 47 30 26 28 8 -1
Maatilojen määrä aleni suhteellisesti eniten 20–30 hehtaarin tilakokoluokassa. Yli 100 hehtaarin tilojen lukumäärä lisääntyi 61 prosentilla. Maatalouden tulos riippuu selkeästi tilakoosta ainakin keskiarvotasolla tarkasteltuna. Maatilayritysten tulos on alentunut vv. 2004–2011 alle 50 hehtaarin tiloilla lukuun ottamatta kokoluokkaa 0–5 hehtaaria.
Muutos % vv 2004 – 2011 -14 -13 -16 -23 -26 -20 5 61
Muutos % vv 2004 – 2011 17 15 -10 -19 -13 -3 15 28
ISSN=1797-304X. 2011, 1. Maatilayritysten verotilinpäätöksiin perustuvat tulokset . Helsinki: Tilastokeskus [viitattu: 16.10.2019].
Saantitapa: http://www.stat.fi/til/mmtal/2011/mmtal_2011_2013-04-11_kat_001_fi.html